text: আলোক বর্ষ (Light - year, ly) হল একটি দৈর্ঘ্য পরিমাপের একক, যা দিয়ে জ্যোতির্বিদ্যা সম্পর্কিত দূরত্ব মাপা হয়। এক আলোক বর্ষ সমান ৯.৫ ট্রিলিয়ন কিলোমিটার বা ৫.৯ ট্রিলিয়ন মাইল। ইন্টারন্যাশনাল অ্যাস্ট্রোনোমিক্যাল ইউনিয়নের সংজ্ঞা অনুসারে এক আলোক বর্ষ হলো এক জুলীয় বছরে (৩৬৫.২৫ দিন) শূন্য মাধ্যমে আলো যত দূরত্ব অতিক্রম করে সেই দূরত্ব। বর্ষ শব্দটি যুক্ত হওয়ার কারণে দৈর্ঘ্যের এই এককটি মাঝে মাঝে সময়ের একক হিসেবে ভুল করা হয়, কারণ বর্ষ বা বছর হল সময়ের একক।
  
  পাদটীকা
  
  তথ্যসূত্র
  
  বিষয়শ্রেণী:দূরত্বের একক
title: আলোক বর্ষ